CELEX: 62022TN0029
Language: et
Date: 2022-01-18 00:00:00
Title: Kohtuasi T-29/22: 18. jaanuaril 2022 esitatud hagi – Polynt versus ECHA

14.3.2022   
            
            
               ET
            
            
               Euroopa Liidu Teataja
            
            
               C 119/50
            
         
      18. jaanuaril 2022 esitatud hagi – Polynt versus ECHA
      (Kohtuasi T-29/22)
      (2022/C 119/72)
      Kohtumenetluse keel: inglise
      
         Pooled
      
      
         Hageja: Polynt SpA (Scanzorosciate, Itaalia) (esindaja: advokaadid C. Mereu ja S. Abdel-Qader)
      
         Kostja: Euroopa Kemikaaliamet
      
         Nõuded
      
      Hageja palub Üldkohtul:
      
                  —
               
               
                  tunnistada hagiavaldus vastuvõetavaks ja põhjendatuks;
               
            
                  —
               
               
                  tühistada ECHA apellatsiooninõukogu 9. novembri 2021. aasta otsus asjas A-009-2020;
               
            
                  —
               
               
                  tunnistada – või kohustada ECHAt võtma vastu uut otsust, millega tunnistatakse –, et hageja on pärast force majeure'i tõttu tootmise peatamist vabastatud kohustusest esitada ECHAle mistahes täiendavat teavet; ja
               
            
                  —
               
               
                  mõista kõik hageja kohtukulud, mis on seotud käesoleva menetlusega ja menetlusega apellatsiooninõukogus, välja ECHAlt ning maksta hagejale tagasi kõik nende menetluste raames makstud tasud.
               
            
         Väited ja peamised argumendid
      
      Hagi põhjenduseks esitab hageja kuus väidet.
      
                  1.
               
               
                  Esimene väide, et apellatsiooninõukogu on rikkunud õigusnormi, kui leidis, et force majeure'i tõttu aine 1,3-diokso-2-bensofuraan-5-karboksüülhappe koos 1-nonanooliga (EÜ nr 941-303-6) (edaspidi „aine“) tootmise peatamine ei vabasta hagejat kohustusest esitada aine esialgse vastavuse kontrolli otsuses nõutud teavet.
               
            
                  2.
               
               
                  Teine väide, et apellatsiooninõukogu on moonutanud toimikus asuvaid tõendeid ja seetõttu on ta esiteks teinud väära õigusliku järelduse ja teiseks nõudnud hagejalt tõendeid alusetute hüpoteeside kohta.
               
            
                  3.
               
               
                  Kolmas väide, et apellatsiooninõukogu on vääralt tõlgendanud määruse (EÜ) nr 1907/2006 („REACH-määrus“) (1) artikli 42 lõiget 1 ja artikli 50 lõiget 2.
               
            
                  4.
               
               
                  Neljas väide, et apellatsiooninõukogu on vääralt tõlgendanud ja kohaldanud REACH-määruse artikleid 5 ja 6.
               
            
                  5.
               
               
                  Viies väide, et apellatsiooninõukogu on vääralt leidnud, et ECHA veebisaidil kättesaadav juhend tootmise lõpetamise tagajärgede kohta ei andnud hagejale kindlaid tagatisi ning et ECHA ei ole rikkunud õiguskindluse ja õiguspärase ootuse põhimõtteid.
               
            
                  6.
               
               
                  Kuues väide, et apellatsiooninõukogu on vääralt tõlgendanud ja kohaldanud proportsionaalsuse põhimõtet ja õigust heale haldusele.
               
            
         (1)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur ning muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT 2006, L 396, lk 1).